ddrg/super_eurlex huggingface dataset:
Αριθ. C 111/12 Επίσημη Εφημερίδα των Ευρωπαϊκών Κοινοτήτων 5. 5. 90 
Πρόταση οδηγίας του Συμβουλίου για τροποποίηση της οδηγίας 69/335/ΕΟΚ σχετικά με τους έμμε­
σους φόρους που επιβάλλονται στις συγκεντρώσεις κεφαλαίων 
COM(90) 94 τελικό 
(Υποβλήθηκε από την Επιτροπή στις 29 Μαρτίου 1990) 
(90/C 111/12) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 99, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι με την οδηγία 69/335/ΕΟΚ ('), όπως τροποποιήθηκε 
τελευταία από την οδηγία 85/303/ΕΟΚ (2), εναρμονίστηκε η 
φορολογία που επιβάλλεται στις συγκεντρώσεις κεφαλαίων 
ότι η οδηγία αυτή εφαρμόζεται στις εταιρείες κεφαλαίων 
καθώς και σε οποιαδήποτε άλλη εταιρεία, ένωση προσώπων 
ή νομικό πρόσωπο που επιδιώκουν σκοπούς κερδοσκοπι­
κούς' ότι τα κράτη μέλη μπορούν ωστόσο να μη εφαρμό­
σουν την εν λόγω φορολογία στη δεύτερη αυτή κατηγορία 
οργανισμών 
ότι τα κράτη μέλη μπορούν να απαλλάξουν ή να υποβάλ­
λουν στο φόρο εισφοράς, με ενιαίο συντελεστή που δεν θα 
υπερβαίνει το 1 °/ο, τις πράξεις που υπεισέρχονται στο πεδίο 
εφαρμογής της οδηγίας· 
ότι οι οργανισμοί επενδύσεων μπορούν να λαμβάνουν ή όχι 
τη νομική μορφή εταιρειών κεφαλαίων ότι λόγω του γεγο­
νότος αυτού υπάρχει το ενδεχόμενο να υπόκεινται, στο εσω­
τερικό του ίδιου κράτους μέλους, σε δύο διαφορετικά φορο­
λογικά καθεστώτα* ότι είναι σκόπιμο να εξαλειφθεί ο κίν­
δυνος αυτός-ότι είναι επιθυμητό, τόσο για κοινωνικούς όσο και για 
οικονομικούς λόγους, να διευκολυνθεί η πρόσβαση στους 
οργανισμούς συλλογικών επενδύσεων 
ότι οι στόχοι αυτοί μπορούν να επιτευχθούν με τη χορή­
γηση δυνατότητας στα κράτη μέλη να απαλλάσσουν από 
την υποχρέωση καταβολής φόρου τις εισφορές σε οργανι­
σμούς συλλογικών επενδύσεων που συνίστανται υπό μορφή 
εταιρειών επενδύσεων, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρύ·ρο Ι 
Το άρθρο 7 της οδηγίας 69/335/ΕΟΚ τροποποιείται ως 
εξής: 
1. Η παράγραφος 3 γίνεται παράγραφος 4. 
2. Μετά την παράγραφο 2, παρεμβάλλεται η ακόλουθη 
παράγραφος 3: 
«3. Κατά παρέκκλιση της παραγράφου 2, τα κράτη 
μέλη μπορούν να απαλλάξουν από τη φορολογία τις 
εισφορές σε οργανισμούς συλλογικών επενδύσεων. 
Για τους σκοπούς της παρούσας οδηγίας, με τον όρο 
οργανισμοί συλλογικών επενδύσεων νοούνται οι οργανι­
σμοί που συνίστανται υπό μορφή εταιρείας (εταιρείας 
επενδύσεων), των οποίων αποκλειστικός στόχος είναι η 
συλλογική επένδυση των κεφαλαίων που έχουν συλλέγει 
από το κοινό και των οποίων η λειτουργία υπόκειται 
στην αρχή του καταμερισμού των κινδύνων.» 
Άρ#ρο 2 
Η παρούσα οδηγία απευθύνεται στα κράτη μέλη. 
(') ΕΕ αριθ. L 249 της 3. 10. 1969, σ. 25. 
Ο ΕΕ αριθ. L 156 της 15. 6. 1985, σ. 23.
B4-0650/96

Ψήφισμα σχετικά με τις απειλές κατά του δικαιώματος ζωής των ατόμων με ειδικές ανάγκες

Το Ευρωπαϊκό Κοινοβούλιο,

- έχοντας υπόψη τη Ευρωπαϊκή Σύμβαση για τα Ανθρώπινα Δικαιώματα,

- έχοντας υπόψη την Παγκόσμια Σύμβαση για τα Ανθρώπινα Δικαιώματα του ΟΗΕ,

- έχοντας υπόψη το ψήφισμα του Ευρωπαϊκού Κοινοβουλίου για το πρόγραμμα βιοιατρικής και υγείας του τέταρτου προγράμματος-πλαισίου,

Α. έχοντας υπόψη την επίσκεψη του αυστραλού βιοηθικού Peter Singer στην Ευρώπη,

Β. λαμβάνοντας υπόψη ότι υφίστανται επιστήμονες εντός και εκτός της Ευρώπης οι οποίοι ισχυρίζονται ότι τα άτομα με ειδικές ανάγκες δεν έχουν απεριόριστο δικαίωμα στη ζωή,

Γ. λαμβάνοντας υπόψη ότι με τον τρόπο αυτό αμφισβητείται γενικότερα το δικαίωμα για ζωή των νεογέννητων παιδιών,

Δ. λαμβάνοντας υπόψη το γεγονός ότι πολλά άτομα με ειδικές ανάγκες θεωρούν τα εν λόγω επιχειρήματα ως άμεση απειλή για τη ζωή τους,

Ε. έχοντας υπόψη ότι τα επιχειρήματα αυτά δεν αναφέρονται μόνο από μεμονωμένα άτομα αλλά αποκτούν όλο και περισσότερο έδαφος στον επιστημονικό κόσμο,

ΣΤ. έχοντας υπόψη ότι το επιχείρημα περί ανάξιας ζωής δεν πρέπει επουδενί να γίνει δεκτό, δεδομένου ότι έρχεται σε αντίθεση με τα γενικώς αποδεκτά ανθρώπινα δικαιώματα,

1. τάσσεται αποφασιστικά κατά του επιχειρήματος ότι τα άτομα με ειδικές ανάγκες, αυτά που βρίσκονται σε κατάσταση «φυτού» και τα νεογέννητα δεν διαθέτουν απεριόριστο δικαίωμα στη ζωή;

2. τονίζει την σταθερή αντίληψή του ότι κάθε άνθρωπος έχει δικαίωμα στη ζωή άσχετα από την υγεία, το φύλο, τη φυλή και την ηλικία του;

3. τάσσεται κατά της πρακτικής της ευθανασίας ασθενών σε κατάσταση «φυτού» και νεογέννητων με ειδικές ανάγκες από γιατρούς, δεδομένου ότι αυτή αντιτίθεται στην αρχή της ισότητας;

4. καλεί τα κοινοβούλια, τις κυβερνήσεις και τους συλλόγους εντός και εκτός της Ευρωπαϊκής Ένωσης να ταχθούν αποφασιστικά κατά των απειλών του δικαιώματος ζωής των ατόμων με ειδικές ανάγκες και των νεογέννητων;

5. καλεί την Επιτροπή να μεριμνήσει στο πλαίσιο των αρμοδιοτήτων της ώστε να μην επεκταθούν ούτε και να πραγματοποιηθούν τα επιχειρήματα αυτά;

6. καλεί την Επιτροπή να αποφεύγει μελλοντικά στο πρόγραμμα έρευνας «βιοιατρική και υγεία» εκφράσεις όπως «η συχνή παρουσίαση ψυχασθενειών καθώς και άλλων νευροφυσικών ασθενειών αποτελούν σημαντική οικονομική και κοινωνική επιβάρυνση για τα κράτη μέλη»;

7. καλεί την Επιτροπή να λάβει υπόψη τις θεμελιώδεις αρχές των δικαιωμάτων του ανθρώπου στο πλαίσιο της βιοηθικής έρευνας;

8. αναθέτει στον Πρόεδρό του να διαβιβάσει το παρόν ψήφισμα στις κυβερνήσεις των κρατών μελών, την Επιτροπή και το Συμβούλιο της Ευρώπης.
Α4-0234/96

Σύσταση του Ευρωπαϊκού Κοινοβουλίου προς το Συμβούλιο για την παρακολούθηση των εκλογών στη Βοσνία-Ερζεγοβίνη από την Ευρωπαϊκή Ένωση

Το Ευρωπαϊκό Κοινοβούλιο

- έχοντας υπόψη το άρθρο Ι.7 της Συνθήκης περί Ευρωπαϊκής Ένωσης,

- έχοντας υπόψη το άρθρο 92 του Κανονισμού του,

- έχοντας υπόψη την από κοινού δράση που ενέκρινε το Συμβούλιο στις 10 Ιουνίου 1996 σχετικά με την υποστήριξη της Ένωσης στην εκλογική διαδικασία στη Βοσνία-Ερζεγοβίνη,

(( EE L 168 της 6.7.1996, σελ. 1))- έχοντας υπόψη την πρόταση σύστασης της Επιτροπής Εξωτερικών Υποθέσεων, Ασφάλειας και Αμυντικής Πολιτικής (Α4-0234/96)

Α. εκτιμώντας ότι η Ευρωπαϊκή Ένωση έχει συγκεκριμένη ευθύνη για τις εκλογές στη Βοσνία-Ερζεγοβίνη που έχουν προγραμματισθεί για τις 14 Σεπτεμβρίου 1996,

Β. εκτιμώντας ότι η από κοινού δράση του Συμβουλίου σ'ότι αφορά την εκ μέρους της Ευρωπαϊκής Ένωσης υποστήριξη της εκλογικής διαδικασίας είναι ανεπαρκής και πρέπει να επενεξετασθεί, όπως προτείνει το ίδιο το Συμβούλιο στο άρθρο 4, προκειμένου να συμπεριληφθούν μέτρα παρακολούθησης των εκλογών,

Γ. εκτιμώντας ότι η παρακολούθηση των εκλογών από τα κοινοτικά θεσμικά όργανα και τα κοινοβούλια και τις κυβερνήσεις των κρατών μελών πρέπει να συντονισθεί από την Ένωση,

Δ. εκτιμώντας ότι είναι θεμιτό και συνεπές από πολιτικής άποψης για το Ευρωπαϊκό Κοινοβούλιο να διαδραματίσει προεξέχοντα ρόλο στην πολιτική παρακολούθηση των εκλογών, την οποία θα πρέπει να εξασφαλίσουν η Επιτροπή και το Συμβούλιο,

1. συνιστά στο Συμβούλιο:

(α) να επανεξετάσει την από κοινού δράση που εγκρίθηκε στις 10 Ιουνίου 1996 και να την επεκτείνει προκειμένου να δοθεί πλήρης και υψηλού βαθμού κοινοτική υποστήριξη στα μέτρα παρακολούθησης των εν λογω εκλογών,

(β) να λάβει κάθε δυνατό μέτρο για το συντονισμό των καθηκόντων συμμετοχής παρατηρητών από διάφορα θεσμικά όργανα της Ένωσης και των κρατών μελών στις εκλογές αυτές και να φροντίσει να συμμετάσχει και το Κοινοβούλιο στα στάδια προετοιμασίας, εφαρμογής και αξιολόγησης,

(γ) να αναγνωρισθεί στην από κοινού δράση ο πολιτικός χαρακτήρας της αντιπροσωπείας παρατηρητών του Ευρωπαϊκού Κοινοβουλίου και να της εξασφαλίσουν το Συμβούλιο και η Επιτροπή τα αναγκαία μέσα για να είναι εμφανής η παρουσία της κατά τέτοιο τρόπο ώστε να διακρίνεται από τους επόπτες και τεχνικούς παρατηρητές και να διασφαλισθεί ´ότι τυγχάνει της δέουσας πολιτικής προβολής[semigr ]

2. αναθέτει στον Πρόεδρό του να διαβιβάσει την παρούσα σύσταση στο Συμβούλιο και την Επιτροπή.
Ανακοίνωση της Επιτροπής στα πλαίσια της εφαρμογής της οδηγίας 93/42/ΕΟΚ του Συμβουλίου της 14ης Ιουνίου 1993 περί των ιατροτεχνολογικών προϊόντων(1)

(2001/C 319/05)

(Κείμενο που παρουσιάζει ενδιαφέρον για τον ΕΟΧ)

Δημοσίευση των τίτλων και στοιχείων των ευρωπαϊκών προτύπων βάσει της οδηγίας

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998(2).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνε ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου(3).

(1) ΕΕ L 169 της 12.7.1993, σ. 1.

(2) ΕΕ L 204 της 21.7.1998, σ. 37.

(3) ΕΕ C 181 της 26.6.1999, σ. 4, ΕΕ C 227 της 10.8.1999, σ. 15, ΕΕ C 288 της 9.10.1999, σ. 43, ΕΕ C 293 της 14.10.2000, σ. 9.
Ανακοίνωση της Επιτροπής στα πλαίσια της εφαρμογής της οδηγίας 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων(1) και της οδηγίας 98/79/ΕΚ του Ευρωπαϊκού Κοινοβουλίου και του Συμβουλίου, της 27ης Οκτωβρίου 1998, περί των ιατροτεχνολογικών προϊόντων(2)

(2001/C 319/06)

(Κείμενο που παρουσιάζει ενδιαφέρον για τον ΕΟΧ)

(Δημοσίευση των τίτλων και στοιχείων των ευρωπαϊκών προτύπων βάσει της οδηγίας)

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία 98/34/ΕΚ του Ευρωπαϊκου Κοινοβουλίου και του Συμβουλίου, της 22ας Ιουνίου 1998(3),

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου.

(1) ΕΕ L 169 της 12.7.1993, σ. 1.

(2) ΕΕ L 331 της 7.12.1993, σ. 1.

(3) ΕΕ L 204 της 21.7.1998, σ. 37.
Ομοιόμορφη εφαρμογή της Συνδυασμένης Ονοματολογίας (ΣΟ)

(Κατάταξη εμπορευμάτων)

(2001/C 319/08)

Επεξηγηματικές σημειώσεις εκδιδόμενες κατ' εφαρμογή του άρθρου 10 παράγραφος 1 του κανονισμού (ΕΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμού (ΕΚ) αριθ. 2042/2001(2)

Οι επεξηγηματικές σημειώσεις της συνδυασμένης ονοματολογίας των Ευρωπαϊκών Κοινοτήτων(3) τροποποιούνται ως εξής:

Στην σελίδα 315, στην κλάση 8520, προστίθεται το ακόλουθο κείμενο:

"Με τον όρο 'Εγγραφή του ήχου' νοείται επίσης η εγγραφή με μεθόδους άλλες από εκείνες που χρησιμοποιούν ακουστικές δονήσεις, όπως π.χ. την τηλεφόρτωση αρχείων ήχου, μέσω μιας αυτόματης επεξεργασίας πληροφοριών, από μια ιστοσελίδα internet ή από ψηφιακούς δίσκους στην εσωτερική μνήμη (π.χ. flash memory) μιας ψηφιακής συσκευής ήχου (αναγνώστης MP3).

Αποκλείονται από την κλάση αυτή οι συσκευές οι οποίες αναπαράγουν μόνο ήχο από ένα εξωτερικό υπόθεμα εγγραφής ήχου (π.χ. κάρτες flash memory) (κλάση 8519)."

(1) ΕΕ L 256 της 7.9.1987, σ. 1.

(2) ΕΕ L 276 της 19.10.2001, σ. 8.

(3) ΕΕ C 199 της 13.7.2000, σ. 1.
Ανακοίνωση της Επιτροπής στα πλαίσια της εφαρμογής της οδηγίας 98/79/ΕΟΚ του Συμβουλίου της 27ης Οκτωβρίου 1998 περί των ιατροτεχνολογικών προϊόντων(1)

(2001/C 319/04)

(Κείμενο που παρουσιάζει ενδιαφέρον για τον ΕΟΧ)

(Δημοσίευση των τίτλων και στοιχείων των ευρωπαϊκών προτύπων βάσει της οδηγίας)

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς των οποίων ο κατάλογος επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998(2).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου(3).

(1) ΕΕ L 331 της 7.12.1998, σ. 1.

(2) ΕΕ L 204 της 21.7.1998, σ. 37.

(3) ΕΕ C 227 της 10.8.1999, σ. 16, ΕΕ C 288 της 9.10.1999, σ. 41, ΕΕ C 293 της 14.10.2000, σ. 11.
Μέλη της συμβουλευτικής επιτροπής για την πρόληψη του καρκίνου



Επίσημη Εφημερίδα αριθ. C 320 της 15/11/2001 σ. 0018 - 0018



Μέλη της συμβουλευτικής επιτροπής για την πρόληψη του καρκίνου (2001/C 320/06) Με απόφαση της 9ης Οκτωβρίου 2001, η Επιτροπή διόρισε τα εξής άτομα ως μέλη της συμβουλευτικής επιτροπής για την πρόληψη του καρκίνου. Η τριετής περίοδος που προβλέπεται στο άρθρο 6 της απόφασης 96/469/ΕΚ της Επιτροπής αρχίζει την επόμενη ημέρα από την έκδοση της προαναφερθείσας απόφασης. Michael MICKSCHE Hendrik VAN POPPEL Hans STORM Harri VERTIO Jean FAIVRE Volker DIEHL Γεώργιος ΣΑΜΩΝΗΣ Peter A. DALY Alberto COSTA Mario DICATO K. W. VAN DE POLL Edward LIMBERT D. Gonzalo LOPEZ-ABENTE Ulrik RINGBORG James FRIEND
Ανακοίνωση της Επιτροπής για τα επιτόκια αναφοράς/προεξόφλησης που ισχύουν από την 1η Δεκεμβρίου 2001

(2001/C 327/05)

>ΘΕΣΗ ΠΙΝΑΚΑ>

Τα επιτόκια αυτά απορρέουν βάσει της μεθόδου καθορισμού και ενημέρωσης των επιτοκίων αναφοράς και προεξόφλησης που δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 273 της 9.9.1997, σ. 3. Η μέθοδος αυτή υπέστη τεχνική προσαρμογή σύμφωνα με την ανακοίνωση της Επιτροπής που δημοσιεύτηκε στην ΕΕ C 241 της 26.8.1999, σ. 9. Με την υιοθέτηση του ευρώ από την Ελλάδα, την 1η Ιανουαρίου 2001, το επιτόκιο αναφοράς που εφαρμόζεται στην Ελλάδα είναι το ίδιο με εκείνο των έντεκα κρατών μελών που έχουν ήδη υιοθετήσει το ευρώ.

Η δημοσίευση των επιτοκίων αυτών προβλέπεται από τους κανονισμούς της Επιτροπής (ΕΚ) αριθ. 68/2001 (αιτιολογική σκέψη 9), (ΕΚ) αριθ. 69/2001 (αιτιολογική σκέψη 6) και (ΕΚ) αριθ. 70/2001 (αιτιολογική σκέψη 10) της 12ης Ιανουαρίου 2001 (ΕΕ L 10 της 13.1.2001, σσ. 20, 30 και 33) σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις για επαγγελματική εκπαίδευση, στις ενισχύσεις ήσσονος σημασίας (de minimis) και στις ενισχύσεις προς μικρές και μεσαίες επιχειρήσεις, αντιστοίχως.
Κρατική ενίσχυση - Ιταλία

(Άρθρα 87 έως 89 της συνθήκης για την ίδρυση της Ευρωπαϊκής Κοινότητας)

Ανακοίνωση της Επιτροπής κατ' εφαρμογή του άρθρου 88 παράγραφος 2 της συνθήκης ΕΚ προς τα άλλα κράτη μέλη και τους λοιπούς ενδιαφερόμενους σχετικά με την κρατική ενίσχυση που η Ιταλία προτίθεται να χορηγήσει υπέρ της SEL Bolzano

(2001/C 330/04)

(Κείμενο που παρουσιάζει ενδιαφέρον για τον ΕΟΧ)

Με την επιστολή της 11ης Μαΐου 2001, που παρατίθεται στη συνέχεια, η Επιτροπή ανακοίνωσε στο Ιταλία την απόφασή της να κλείσει τη διαδικασία που προβλέπεται οτο άρθρο 88 παράγραφος 2 της συνθήκης ΕΚ. "Με επιστολή της 17ης Νοεμβρίου 1997, η ιταλική κυβέρνηση κοινοποίησε στην Επιτροπή την πρόθεσή της να καλύψει, μέσω της Αυτόνομης Επαρχίας του Bolzano - Alto Adige και άλλων δημοτικών επιχειρήσεων της περιφέρειας Trentino Alto Adige, το μετοχικό κεφάλαιο μιας νεοσυσταθείσας επιχείρησης παραγωγής και διανομής ηλεκτρικής ενέργειας. Οι ιταλικές αρχές, με επιστολές της 13ης Φεβρουαρίου 1998 και 15 Ιουλίου 1998 αντιστοίχως, κοινοποίησαν στην Επιτροπή περαιτέρω πληροφορίες.

Με επιστολή της 30ής Απριλίου 1999, η Επιτροπή γνωστοποίησε στην Ιταλία την απόφασή της να κινήσει τη διαδικασία του άρθρου 88 παράγραφος 2 της συνθήκης ΕΚ σχετικά με την εν λόγω ενίσχυση.

Η απόφαση της Επιτροπής να κινήσει την προαναφερόμενη διαδικασία δημοσιεύτηκε στην Επίσημη Εφημερίδα των Ευρωπαϊκών Κοινοτήτων (ΕΕ C 245 της 28.8.1999, σ. 5). Εξάλλου, η Επιτροπή κάλεσε τους ενδιαφερόμενους τρίτους να υποβάλουν τις παρατηρήσεις τους και ζήτησε από την Ιταλία να της διαβιβάσει εντός μηνός από την ημερομηνία παραλαβής της επιστολής όλα τα έγγραφα, τις πληροφορίες και τα στοιχεία που απαιτούνται για την αξιολόγηση του συμβιβάσιμου των εν λόγω μέτρων.

Οι ιταλικές αρχές διαβίβασαν στην Επιτροπή περαιτέρω πληροφορίες με επιστολές τους της 26ης Μαΐου 1999, 13ης Αυγούστου 1999, 6ης Δεκεμβρίου 1999 και 11ης Απριλίου 2000 αντιστοίχως.

Με επιστολή της 23ης Σεπτεμβρίου 1999, η Επιτροπή έλαβε παρατηρήσεις από έναν ενδιαφερόμενο τρίτο.

Με επιστολή της 19ης Μαρτίου 2001, η ιταλική κυβέρνηση απέσυρε την κοινοποίηση της ενίσχυσης διευκρινίζοντας ότι η νέα επιχείρηση, παρά το ότι συνεστήθη, δεν ασκεί τις οικονομικές δραστηριότητες που προβλέπονται από το καταστατικό και οι οποίες είχαν αιτιολογήσει την κοινοποίηση, ούτε παρέχει τις υπηρεσίες διανομής ηλεκτρικής ενέργειας που αναφέρονται στο άρθρο 13 του προεδρικού διατάγματος αριθ. 235 της 26ης Μαρτίου 1977.

Η Επιτροπή διαπιστώνει ότι, σύμφωνα με το άρθρο 8 του κανονισμού (ΕΚ) αριθ. 659/1999 του Συμβουλίου(1), το οικείο κράτος μέλος μπορεί να αποσύρει την κοινοποίηση προτού η Επιτροπή λάβει σχετική απόφαση. Σε περίπτωση που έχει κινήσει τη διαδικασία επίσημης έρευνας, η Επιτροπή περατώνει τη διαδικασία αυτή.

Κατά συνέπεια, η Επιτροπή αποφάσισε να περατώσει τη διαδικασία επίσημης έρευνας που κινήθηκε δυνάμει του άρθρου 88 παράγραφος 2 της συνθήκης ΕΚ για την εν λόγω ενίσχυση, λαμβανομένης υπόψη της από μέρους της Ιταλίας απόσυρσης της κοινοποίησης."

(1) Κανονισμός (ΕΚ) αριθ. 659/1999, του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (ΕΕ L 83 της 27.3.1999, σ. 1).
Ανακοίνωση της Επιτροπής στα πλαίσια της εφαρμογής της οδηγίας 98/37/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την προσέγγιση της νομοθεσίας των κρατών μελών σχετικά με τις μηχανές(1) όπως τροποποιήθηκε από την οδηγία 98/79/ΕΚ(2)

(2001/C 332/02)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων των ευρωπαϊκών εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

ΣΗΜΕΙΩΣΗ:

Οιαδήποτε πληροφορία σχετικά με τη διαθεσιμότητα προτύπων διατίθεται είτε από τους ευρωπαϊκούς οργανισμούς τυποποίησης είτε από τους εθνικούς οργανισμούς τυποποίησης των οποίων ο κατάλογος περιλαμβάνεται στο παράρτημα της οδηγίας 98/34/ΕΚ(3) του Ευρωπαϊκού Κοινοβουλίου και του Συμβουλίου, όπως τροποποιήθηκε από την οδηγία 98/48/ΕΚ(4) του Ευρωπαϊκού Κοινοβουλίου και του Συμβουλίου.

Η δημοσίευση των αναφορών στην Επίσημη Εφημερίδα των Ευρωπαϊκών Κοινοτήτων δεν συνεπάγεται ότι τα εν λόγω πρότυπα είναι διαθέσιμα σε όλες τις κοινοτικές γλώσσες.

Αυτός ο κατάλογος αντικαθιστά τους προηγούμενους καταλόγους που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων. Η Επιτροπή εξασφαλίζει την ενημέρωση του παρόντος καταλόγου.

Ένας πλήρης και ενημερωμένος κατάλογος ευρίσκεται στην ιστοσελίδα Europa του Internet στην ακόλουθη διεύθυνση: http://europa.eu.int/comm/enterprise/newapproach/standardization/harmstds/reflist/machines.html.

(1) ΕΕ L 207 της 23.7.1998, σ. 1.

(2) ΕΕ L 217 της 7.12.1998, σ. 1.

(3) ΕΕ L 204 της 21.7.1998, σ. 37.

(4) ΕΕ L 217 της 5.8.1998, σ. 18.
Ανακοίνωση προς τους εισαγωγείς

Εισαγωγές στην Κοινότητα από το Ισραήλ

(2001/C 328/04)

Σε παλαιότερη ανακοίνωση προς τους εισαγωγείς που δημοσιεύθηκε στις 8 Νοεμβρίου 1997 στην Επίσημη Εφημερίδα των Ευρωπαϊκών Κοινοτήτων C 338 (σελίδα 13), οι επιχειρηματίες ενημερώθηκαν για την αμφισβητούμενη εγκυρότητα πιστοποιητικών κυκλοφορίας EUR.1 που υποβάλλονταν στην Κοινότητα για εισαγωγές χυμού από πορτοκάλι με προέλευση το Ισραήλ, για την έλλειψη αποτελεσματικής διοικητικής συνεργασίας που προβλέπεται στις διάφορες προτιμησιακές συμφωνίες που έχουν υπογραφεί μεταξύ της Κοινότητας και του Ισραήλ και για ορισμένα σημαντικά σφάλματα κατά την εφαρμογή των συμφωνιών, σε βαθμό τέτοιο που όλα τα προτιμησιακά πιστοποιητικά που εξέδιδε το Ισραήλ να δημιουργούν αμφιβολίες.

Γνωστοποιείται στις επιχειρήσεις ότι τα πιστοποιητικά κυκλοφορίας EUR.1 για τους χυμούς από πορτοκάλι που θεωρήθηκαν άκυρα, αποσύρθηκαν από το Ισραήλ και ότι λήφθηκαν τα αναγκαία μέτρα για τη διοικητική συνεργασία που προβλέπεται στις συμφωνίες.

Όσον αφορά τα σημαντικά σφάλματα κατά την εφαρμογή των εν λόγω συμφωνιών, οι επιχειρήσεις πρέπει να γνωρίζουν ότι μετά από διενεργηθέντες ελέγχους διαπιστώθηκε και επιβεβαιώνεται σήμερα ότι το Ισραήλ εκδίδει πιστοποιητικά καταγωγής για προϊόντα που προέρχονται από περιοχές που τέθηκαν υπό τη διοίκηση του Ισραήλ από το 1967 και μετά, τα οποία σύμφωνα με την Κοινότητα δεν επιτρέπεται να υποβάλλονται σε προτιμησιακή μεταχείριση βάσει των συμφωνιών.

Γνωστοποιείται στις κοινοτικές επιχειρήσεις που προσκομίζουν αποδεικτικά καταγωγής ενόψει της εξασφάλισης προτιμησιακής μεταχείρισης για προϊόντα καταγόμενα από περιοχές όπου έχουν εγκατασταθεί πολίτες του Ισραήλ στη Δυτική Όχθη, τη Λωρίδα της Γάζας, την Ανατολική Ιερουσαλήμ και τα Υψίπεδα του Γκολάν, ότι οφείλουν να καταβάλλουν ιδιαίτερη προσοχή και ότι η θέση των εμπορευμάτων σε ελεύθερη κυκλοφορία μπορεί να συνεπάγεται τη γέννηση τελωνειακής οφειλής.

Η παρούσα ανακοίνωση αντικαθιστά την ανακοίνωση του Νοεμβρίου 1997 από την ημερομηνία της δημοσίευσής της.
Κατώτατα όρια που προβλέπονται από τις οδηγίες για τις δημόσιες συμβάσεις από την 1η Ιανουαρίου 2002

(2001/C 332/03)

(Κείμενο που παρουσιάζει ενδιαφέρον για τον ΕΟΧ)

1. Αναγράφονται κατωτέρω τα κατώτατα όρια που εφαρμόζονται από την 1η Ιανουαρίου 2002 για τις δημόσιες συμβάσεις προμηθειών, σύμφωνα με την οδηγία 93/36/ΕΟΚ του Συμβουλίου(1) και τη συμφωνία για τις δημόσιες συμβάσεις (στο εξής ΣΔΣ) που συνάφθηκε από το Συμβούλιο για την Κοινότητα με την απόφαση 94/800/ΕΚ(2) της 22ας Δεκεμβρίου 1994:

>ΘΕΣΗ ΠΙΝΑΚΑ>

2. Αναγράφονται κατωτέρω τα κατώτατα όρια που εφαρμόζονται από την 1η Ιανουαρίου 2002 για τις συμβάσεις δημοσίων έργων, σύμφωνα με την οδηγία 93/37/ΕΟΚ του Συμβουλίου(3) και τη ΣΔΣ που συνάφθηκε από το Συμβούλιο για την Κοινότητα με την απόφαση 94/800/ΕΚ:

>ΘΕΣΗ ΠΙΝΑΚΑ>

3. Αναγράφονται κατωτέρω τα κατώτατα όρια που εφαρμόζονται από την 1η Ιανουαρίου 2002 για τις δημόσιες συμβάσεις υπηρεσιών σύμφωνα με την οδηγία 92/50/ΕΟΚ του Συμβουλίου(4) και τη ΣΔΣ που συνάφθηκε από το Συμβούλιο για την Κοινότητα με την απόφαση 94/800/ΕΚ:

>ΘΕΣΗ ΠΙΝΑΚΑ>

4. Αναγράφονται κατωτέρω τα κατώτατα όρια που εφαρμόζονται από την 1η Ιανουαρίου 2002 για τις δημόσιες συμβάσεις στον τομέα των προμηθειών, των υπηρεσιών και των έργων, σύμφωνα με την οδηγία 93/38/ΕΟΚ του Συμβουλίου(5) και τη ΣΔΣ που συνάφθηκε από το Συμβούλιο για την Κοινότητα με την απόφαση 94/800/ΕΚ:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

5. Για τα συμμετέχοντα στο ευρώ κράτη μέλη θα εφαρμόζονται άμεσα τα ποσά σε ευρώ των κατώτατων ορίων που προβλέπονται στις οδηγίες.

6. Τα κατώτατα όρια σε εθνικά νομίσματα δεν θα μεταβληθούν κατά τη διάρκεια της περιόδου αναφοράς.

(1) ΕΕ L 199 της 9.8.1993, σ. 1.

(2) ΕΕ L 336 της 23.12.1994, σ. 1.

(3) ΕΕ L 199 της 9.8.1993, σ. 54.

(4) ΕΕ L 209 της 24.7.1992, σ. 1.

(5) ΕΕ L 199 της 9.8.1993, σ. 84.